Město Wojerecy prócuje so wo to, swojim wobydlerjam atraktiwne a moderne žiwjenske poměry skićić. K tomu słuša wězo tež spěšny internet. Nětko je měšćanska rada směrodajnemu pućej přihłosowała.
Wojerecy (AK/SN). We Wojerecach a měšćanskich dźělach ma so přichodnje spěšny internet wysokeje kwality zmóžnić. Tohodla planuja měšćanske hospodarske zawody Wojerecy tzwr (SWH) kupić šěrokopasmowu komunikacisku towaršnosć Schulze. Po předstawach ma so předewzaće stoprocentnje jako dźowka do SWH zarjadować a na šěrokopasmowu towaršnosć Wojerecy zwr přemjenować. To wobzamknychu měšćanscy radźićeljo na swojim zašłym posedźenju.
hrv_Latn szl_Latn